interakcia liekov
Dobrý deň, chcel by som sa informovať o kombinácií lieku Prestarium A 5mg s Penlac 875mg. Penlac mi bol predpísaný ako antibiotikum na liečbu po extrakcií štyroch zubov naraz.Pri súčasnom použití Penlacu metroprololu a prestariumu mi došlo nevoľno.
Dobrý deň,
ďakujeme za Vašu otázku.
Pri súbežnom užívaní antibiotika Penlac a lieku Prestarium A 5 mg nedochádza k žiadným interakciám. Kombinácia je teda bezpečná. Nevoľnosť, tráviace ťažkosti ako i hnačka bývajú zväčša zapríčinené užívaním antibiotík, ktoré narúšajú prirodzenú črevnú mikroflóru. Počas liečby antibiotikami sa odporúča užívať probiotiká, ktoré upravujú narušenú črevnú mikroflóru. Tým sa predíde prípadným hnačkám, kŕčom v bruchu, nevoľnosti a pod. Užitočné informácie na tému probiotík sú zahrnuté v
článku
.
Prajem pekný zvyšok dňa.
S pozdravom,
PharmDr. Anna Pacalajová